gl gl gl gl gl lt it gl gl gl gl es gl es pt en gl gl gl gl gl gl gl gl hbs_lat gl pt en gl gl
Web Municipal do Concello de Ferrol
Inicio Concello De actualidade Novas
xoves, 04 de agosto de 2022
Germán Costoya entregoulles os certificados de soporte vital básico e desfibrilación automática aos operarios do mercado da Magdalena que fixeron o curso promovido polo Concello
Tras a instalación de desfibriladores semiautomáticos, ofrecéuselles aos profesionais a posibilidade de formalos no seu manexo e en situacións de emerxencias
FERROL, 4 DE AGOSTO. O concelleiro de Mercados, Germán Costoya, entregoulles esta mañá os seus certificados aos operadores do mercado da Magdalena que participaron na primeira quenda do curso de soporte vital básico e desfibrilación automática promovido polo Concello. Despois da instalación de seis desfibriladores automáticos nos mercados municipais, no Centro Torrente Balleste, na Biblioteca e no propio Concello, a cidade conta xa con 40 dispositivos repartidos por diferentes dependencias municipais.
Para avanzar no obxectivo de converter Ferrol en cidade cardioprotexida, a iniciativa foi acompañada dunha oferta formativa para os operadores dos mercados, “que están a responder con moito interese”, destacou o edil. O curso, que consta de oito horas, conta co aval do Plan Nacional de Resucitación Cardiopulmonar e da Sociedade Española de Medicina Intensiva, Crítica e Unidades Coronarias. Impárteo a empresa Salus Prevención y Gestión e ata o momento xa participaron nel quince profesionais dos mercados ferroláns.
Na actualidade, Ferrol conta con desfibriladores semiautomáticos (DESA) no Teatro Jofre, no Auditorio, nos campos de fútbol de Aneiros, A Gandara e de Caranza, no Club de Remo da Cabana, no estadio da Malata, nos pavillóns da Malata, na Casa do Deporte, no pavillón de Esteiro, en FIMO, no pavillón do Inferniño e no polideportivo Gómez Noia. A Agrupación de Voluntarios de Protección Civil de Ferrol conta con outras dez unidades e o servizo municipal de praias, que se encarga do socorrismo na tempada estival, con outros nove.
Praza de Armas, s/n - 15402 Ferrol
Teléfono: 981 944 000
Utilizamos cookies propias e de terceiros para mellorar a experiencia de navegación, e ofrecer contidos personalizados. Ao continuar coa navegación entendemos que se acepta a nosa política de cookies.